Hans J. Wegner

Hans Jørgensen Wegner (2. april 1914 i Tønder – 26. januar 2007) var en tysk-dansk arkitekt og møbelarkitekt.

Wegner blev uddannet som snedker i 1931 og studerede ved Kunsthåndværkerskolen i København fra 1936-1938. Han tegnede i 1940-1943 møblerne til f.eks. Arne Jacobsens rådhus i Århus. Wegner arbejdede som selvstændig arkitekt og var ansat som lærer ved Kunsthåndværkerskolens Møbelskole. Efter 1940 tegnede han møbler til danske virksomheder. Udover møbler tegnede han sølvtøj, tapeter og flere lamper. Wegners berømte Hejsependel – første gang vist på Snedkermestrenes Efterårsudstilling i  1962 – producers fortsat af den danske belysningsproducent Pandul. Det samme gælder for hele OPALA-serien som Wegner oprindeligt tegnede til Hotel Scandinavia i København.

Wegner er først og fremmest kendt for sine stole, som f.eks. Kinastolen fra 1944, Påfuglestolen fra 1947, Den runde stol fra 1949 – som blev verdensberømt da den blev brugt i en TV-debat 1960 i USA mellem Kennedy og Nixon, Y-stolen fra 1950, Jakkens Hvile fra 1953, Pøllestolen fra 1960 og Armstol fra 1965.

Wegner modtog sammen med den finske formgiver og billedhugger, Tapio Wirkkala som de første Lunningprisen i 1951. Og i 1997 modtog han The 8th International Design Award, Osaka i Japan. Samme år blev han æresdoktor ved Royal College of Art i London.

I Wegners fødeby Tønder i Sønderjylland er det gamle vandtårn blevet indrettet til Wegner-museum. På en gåtur op gennem vandtårnet præsenteres man på de enkelte etager for Wegners møbler.

Møbler, design m.m. 

 
 1942 Peters bord og stol - CH 411 og 410
 1945 4 forskellige Kinastole – Fritz Hansen
 1947 Påfuglestolen – pp550
 1949 Den runde stol – pp501/pp503
 1949 The Chair (Den Runde Stol) med flettet sæde - JH 501
 1950 The Chair (Den Runde Stol) med lædersæde - JH 503
 1950 Loungestol - CH25 
 1950 Y-stolen og Flaglinestolen – pp225
      savbukkestolen
 1951 Bamsestolen med skammel – Andreas Tuck, genoptaget af PP Møbler i 2003 (pp19)
 1952 Kohornstolen – pp505
 1953 Jakkens Hvile – pp250
 1954 X-bordet - at303
 1955 X-bordet (sofabord)
1955 Cigarstolen GE290
 1960 Oxchair og Queen - EJ 100 og EJ 101
 1960 Wingchair - CH445
 1961 Tyrestolen - pp518
 1963 Den todelte skalstol – CH07 
 1978 Windsorstolen pp112
 1984 Gyngestolen – pp124
 1986 Cirkelstolen – pp130
 1989 Kinastol (nr 4)overtages af PP Møbler og laves med polstret sæde pp56. (Kinastol nr 2 laves stadig af Fritz Hansen)
 1990 Konferencestolen - pp240
 1992-94 Omkring disse år laver Wegner sine sidste stole. Bl.a. Røddingstolen til Rødding Højskole. Producent PP Møbler

CH = Carl Hansen & Søn

AT = Andreas Tuck

PP = PP Møbler (Ejnar Pedersen og Lars Peder Pedersen)

JH = Snedkermester Johannes Hansen

EJ = Erik Jørgensen

Se også 
 Dansk design

Referencer

Eksterne henvisninger 

 
 Hans J. Wegner design for Carl Hansen & Søn
 Wegner-museet 
Portræt af Hans J. Wegner  af Fredericia Furniture

Danskere i 1900-tallet
Designere fra Danmark
Modtagere af Eckersberg Medaillen
Møbelarkitekter fra Danmark
Æresdoktorer
Modtagere af Ole Haslunds Kunstnerfonds legat
Personer i Kraks Blå Bog (afdøde)
Personer i Dansk Biografisk Leksikon
Riddere af Dannebrog
Æresmedlemmer af Det Kongelige Akademi for de Skønne Kunster
Personer fra Tønder